અમદાવાદ– ગુજરાતના મુખ્યપ્રધાન વિજય રૂપાણી અને ડેપ્યુટી સીએમ નિતીન પટેલ વચ્ચે ખાતાની ફાળવણીની લઈને વિવાદ થયો છે. નિતીન પટેલની નારાજગી ઉડીને સામે આવી છે. ગઈકાલે તેઓ ઓફિસમાં પણ આવ્યા ન હતા, અને મિડિયાને જવાબ આપવાનું ટાળ્યું હતું. આ સંજોગોમાં પાટીદારન નેતા હાર્દિક પટેલે નિતીન પટેલને તેમની સાથે જોડાઈ જવા આમંત્રણ આપ્યું છે, હાર્દિકે કહ્યું છે કે ભાજપમાં નિતીન પટેલનું સન્માન ન હોય તો તે કોંગ્રેસમાં જોડાઈ શકે છે.